1

[bookmark: _GoBack]Zsolnay Vilmos keramikus
Dia: arckép
1. Zsolnay Vilmos pécsi kereskedő családba született 1828. április 19-én.
Édesapjának üzlete volt Pécsen, ahol rövidárut, játékokat, hangszereket árultak, majd háztartási edényeket  -  ezek szép bevételt hoztak.
7-en voltak testvérek, 6 fiú, 1 leány, aki hamar meghalt. Vilmos a 2. volt a sorban. Már 11 éves korában beállt az üzletbe, ügyes eladó volt.
Az apa a fiainak igyekezett jó megélhetési lehetőséget biztosítani. 
Legöregebb fiát, Ignácot fazekas mesterséget tanulni beadta 1 évre a lukafai fazekas műhelybe. Majd megvette a fazekasműhelyt annak minden berendezésével együtt, és területet vásárolt Pécsen a mai gyár helyén, és oda szállíttatta a fazekas műhelyt. Az apa alapította a Zsolnay Keménycserép manufaktúrát 1852-ben. 8-10 fazekas mestert foglalkoztatott. Kőedényeket, vízvezetékcsöveket gyártottak. 
Ez a kis műhely lett az idősebbik testvér, Ignác öröksége. 
Ignác évekig lelkesen vezette a kis üzemet. Sajnos nem tudott kitartani huzamosan a vállalkozása mellett. Állandóan új ötlete támadt – pl. kedve támadt politikamentes lap kiadására – hetente 2-szer akarta megjelentetni- belebukott. Ignácnak az 1860-évek első felében olyan anyagi gondjai támadtak, hogy kénytelen volt az üzemet bezárni. 
1865- ben Vilmos megvásárolta a fazekasműhelyt, Ignác adósságait kifizette. Ignác Romániába ment, ott különböző vállalkozásokba kezdett, de egyikkel sem volt sikere.
Vilmost kereskedőnek nevelték a szülei. Az apa üzletében inaskodott és 15 éves korában megkapta a bizonyítványt, hogy bárhol kereskedő lehet. 
Neki minden vágya az volt, hogy festő legyen- sokat és nagyon szépen rajzolt, de akkoriban az egyszerű polgári körökben a művészi pálya egyet jelentett a zülléssel és a nélkülözéssel.

Apja Bécsbe adta kereskedelmi iskolába, majd európai városokban tanult. Nyitott szemmel figyelte a művészi törekvéseket mindenütt. 1844-ben Bécsben egy díszműáru kereskedésben helyezkedett el.
1852- ben hazajött Pécsre, 1 év múlva apja átadta neki az üzletet, így biztosította neki az önállóságot – és megházasodhatott. 1853- ban feleségül vette Bell Terézt.  3 gyermekük született: 1854. Júlia, 1856. Teréz, 1857. Miklós.
Dia: családi fotó

Vilmos nagy ambícióval és tettvággyal vezette az üzletet. Jól ment a bolt, nagyon ügyes kereskedő volt. 1858-ban a városban egy nagy üzletházat épített, bővítette az áruválasztékot is. Volt rövidáru, porcelán, üveg, kőedény, lakatosáruk, szerszámok, hangszerek, templomi kegyszerek, később tükrök, csillárok, bútorszövetek, szőnyegek. Gazdag bútorraktár is volt.

Kereskedői tervei mellett testvére fazekas műhelye működését figyelemmel kísérve sok ötlete volt a fazekas iparág fejlesztéséhez is. 
Szabad idejében sokat festett.
Dia: arckép és logó
Amikor 1865-ben megvette testvérétől a kis fazekas műhelyt és újra indította a termelést, eleinte egyszerű használati edények készültek. Gépi berendezés nem volt, az agyagot hordókban áztatták, majd lábbal taposták egyenletes masszává. 
Vilmos napközben az üzlet ügyeivel foglalkozott, este járt ki az üzembe. 
Az edényekhez szükséges agyagot sok helyről szerezte be. Mindig arra törekedett, hogy minél jobb legyen az alapanyag, hogy minél szebb árukat állíthassanak elő, és azokból minél többet eladhassanak.

Dia: munkások
Először csak 16-17 fazekas mestert és kisegítő munkásokat foglalkoztatott, a munkások egy része a gyár területén lakott. 
Bár már 40 éves is elmúlt, belevetette magát a kémiába, kísérletezett különféle agyag és mázmintákkal, tanulmányozta a nyersanyagok tulajdonságait.
1867-ben a kis manufaktúrát gyárrá fejlesztette.

Dia: Népi váza, Szalonnázó paraszt
 Dia: Rózsaszín edények
Dia:porcelánfajansz

Új területeket vásárolt, égető kemencéket építtetett.  Az új területen lévő forrás vizét felhasználva őrlőmalmot  építtetett- már 1872-ben állt a malom. 

Az egyszerű fazekasság már nem elégítette ki, kezdettől fogva nemesebb anyag után kutatott. Arra törekedett, hogy elsősorban a hazai nyersanyagokat használják fel, ehhez kísérletezett. A próbákat rendszerint maga készítette. A kemencéket figyelték, hogy mi jön ki rajta, hogyan viselkednek az égetés során a mázak, milyen hőfokot bír el, mennyi az égetési időtartam. 
Még mindig ő foglalkozott az üzlettel is, de minden este ott állt  a házuk előtt a fogat, amely kivitte a gyárba, és ő fáradhatatlanul kísérletezett.
 
A gyár fejlesztése sok pénzt őrölt fel. Gyakran nehéz anyagi gondok emésztették a családot, újra meg újra pénzt kellett előteremteni.  Lányai szívesen segítettek, először az üzletben, azután a gyárban. 
A városi üzlet áruit és a gyár termékeit értékesíteni kellett, a kereskedés is sok energiát kívánt, nem is bízott mindenki a gyár sikereiben, mivel bátyja már belebukott. 

Az iparosodás, a fellendülő gazdaság időszakában a kerámiára sok és sokféle igény jelentkezett. 
1872-ben a használati edényeken kívül már gyártottak tűzálló téglát, szigetelőeszközöket, terrakottát/ égetett, máztalan agyag-/ főtt föld/ virágcserepek, tetőcserepek, dísztárgyak/. 

Az edények már nem közönséges fazekas áruk voltak. Zsolnay Vilmosnak sok kísérletezés eredményeként sikerült egy olyan anyagot előállítani, ami a porcelánnál /kaolin, földpát, kvarc / a Zs . porcelánok keményebbek, több a kaolin, magasabb hőfokon égetik, ilyen a herendi is, a kínai porcelánok lágyabbak/lágyabb,de a fajansznál keményebb. / fajansz: a terrakotta cserepet fehér mázzal vonják be, erre festik a mintát, majd újra kiégetik.
Ez az új anyag a porcelánfajansz. / Wartha Vince korabeli híres kémikus is elismerte az újítást./ 
1870-71- ben már dísztárgyak készültek ebből az anyagból a gyárban. 

A gyár területén nemcsak a gyártáshoz szükséges építkezések voltak, hanem lakáscélúak is –ott laktak a munkások közül többen, és a gyár vezetője is. A munkások létszámát is bővítette, egész családok dolgoztak nála, több generáció, egyik munkása 54 évig- 8 fia is ott dolgozott.

Az 1870-es évek közepétől családtagjai – Júlia, Teréz, Miklós is részt vettek a munkában:  a két leány a tervezésben, Miklós az értékesítésben./Miklós kereskedelmet tanult Bécsben, 16 évesen hazatért, rögtön a gyárban dolgozott/ Teréz mesélte: ajándékozás, Miklós természete/.

1874-ben az egész család kiköltözött  a városi házból.

Zsolnay Vilmos nagyon sokoldalú volt- kreatív, szorgalmas, kitartó, amihez csak nyúlt, mindenben sikeres lett.
Szeretett kertészkedni, a gyár területén kertészetet alakított ki. Haszonnövényeket – spárgát, szőlőt, articsókát termeltek eladásra. Kiváló dinnyetermesztő volt, volt üvegház, kis tó, rózsák. A kertet a lányok Dinnyevárnak nevezték el.

Puritán életet élt, nem járt el sehová, a családja és a munkája jelentette neki az örömöt. Szerette meghívni munkatársait az otthonába, Karácsonykor megajándékozta őket. 
Amikor csak tudott időt szakítani, festett. Teréz szerint képei tökéletesen harmonikusak és egységesek voltak.

A városi üzlet vezetését átadta Imre öccsének. 
Szerette volna hazacsábítani Ignácot is, felajánlott neki  részben közös gazdálkodást.
Levele Ignácnak / részlet/: 
„Nem ösztökélt soha nyerészkedés vagy becsvágy. Jól tudod, hogy nem vágyom sem pénzre, sem egyébre. Belső kényszer sarkall munkára és alkotásra, mindig ez jelentette számomra az életet.”
Ignác nem jött haza, a terv nem valósult meg.
Családtagokról:

Teréz: Baranya megyéből gyűjtötte a népművészeti tárgyakat, díszítéseket edényeken. Ő maga is tervezett népi motívumokkal dísztárgyakat. Gyár és családtörténetet írt. A nagy család életének szervezését is felvállalta.
Férje Mattyasovszki Jakab geológus. Segítette apósa kutató munkáját. Állását a Földtani Intézetben feladta, hogy a családban dolgozhasson. 
5 gyermekük született,közülük  többen a gyárban dolgoztak. Egyik fiuk, M. László festőművész lett, ő beteljesítette nagyapja álmát.

Júlia: A historizmus korszakának kiemelkedő tervezője. 
Merített a népművészetből és a keleti és történeti hagyományokból.
Terveit gazdag növényi díszítések és a szecessziós hullámzó vonalvezetés jellemzi. 
 Dia:  Vázák Perzsa vázák
Hozzájárult a tradícionális Zsolnay minták kialakulásához. 
Festői életműve is jelentős: Münchenben tanult, mestere volt Székely Bertalan is.
Csendéleteket, portrékat, tájképeket festett. / Láttuk 1 képét  Pécsen/
Férje : Sikorszki Tádé – lengyel származású építész. Formatervező – a gyárban dolgozott. Tervei: vázák, csillárok, képkeretek, gyertyatartók, 2-3-4 fülű vázák, szecessziós kígyós sorozat. 
1883- tól a gyár művészeti vezetője. 1900- tól a pirogránit üzem vezetője 40 évig. Ő tervezte és építette meg a Zsolnay Mauzóleumot. /erről később/
Dia: Sikorszki Tádé vázái 
Zsolnay Miklós- későbbi bemutatás.
Dia: korsó, kandalló
1873-ban a Bécsi Világkiállításon érte el a gyár az első elismerést. Ferenc József díjat, bronzérmet és elismerő oklevelet kapott.
Dia: Faliképek, falitálak, tányérkák, csempék, étkészletek
Júlia óriásvázák története. Gyugyi László gyűjteménye
A Zsolnay porcelánokra   sok külföldi megrendelés érkezett Európából, Japánból, Amerikából.

Zsolnay Vilmos ekkor már kiváló vegyészekkel és művészekkel dolgozott együtt. 
Az alkotásokon még érződik a romantika hatása. Ő maga  is festett már 1874-ben romantikus ihletésű  tájképeket  nagy méretű tálakra és vázákra, majd többen az alkalmazott művészek közül is. Megemlítendő Kaldevay Kelemen, akinek alkotásain középkori várak, csatajelenetek, vadászatok elevenednek meg. Rövid ideig dolgozott a gyárban/1880 körül/, kevés alkotása maradt fenn ezért nagyon értékesek.

Ezt a technikát tovább fejlesztve kerámia lapokra festettek színes mázakkal az olajfestményekhez hasonló tájképeket. 
Ezzel az a romantikus törekvés volt a céljuk, hogy különlegességet alkossanak, hogy kerámia lapra az olajfestményhez megtévesztően hasonló, mintegy azt helyettesítő alkotás szülessen.
Dia: Óriás csutora
 Klein Ármin:   A bécsi Iparművészeti Főiskola egyik legtehetségesebb növendéke  került a gyárba. Alkotásait a neoreneszánsz művészet hatása jellemezte.  Historikus jeleneteket festett a kerámiákra . 
Az Óriás csutora 1881-ben készült, a historizáló  korszak egyik legkiemelkedőbb remekműve. Az antik időkből ismert ivóedény, lapos felületét jól lehet díszíteni. 79x53x19 cm. Népi jelenetet ábrázol, később szecessziós változatát  is gyártották. 
A díszítés mellett monumentális feladatokat is ellátott: pl.  az Elte Természettudományi Karának az ablakait keretező díszítmények- ma is látható.
Zsolnay Teréz így jellemezte Klein Ármint: „ Kis vézna, hegyes gyér szakállú, ferde vágású szemével, egész arcformájával egy gyenge alkatú faunra emlékeztetett. De vonalait harmonikus szépség és kecsesség jellemezte.”
fidibusztartó edénykék:/ fidibusz: a pipa és szivargyújtáshoz használt , előre elkészített kis papírtekercs/: kis henger alakú talpas edények, népies képecskékkel  
Sajnos gyenge fizikumú, erős dohányos volt, korán elhunyt.  

1878. Párizsi Világkiállítás --- óriási elismerés
 Aranyérem, Francia Becsületrend
Előzetes félelmek: sok dísztárgy már a kiállítás előtt elkelt, megfeszített munka- nem tud odamenni, Miklóst küldi, nem kapnak jó helyet, a Fischerektől tartás/ Fischer Sámuel a herendi gyár igazgatója/

Schmidt német keramista ezt a kritikát írta: „ Visszatekintve a magyar kerámia kiállításra, meg állapíthatjuk, hogy az iparilag fejletlen Magyarország valóságos kerámiai újítást, a kerámia művészet gazdagítását hozta Párizsba. Ez az újdonság bizonyára sokat fejlődik majd a pécsi gyáros értő és szenvedélyes szorgalmából, akinek alkotói tulajdonságait a helyszínen volt alkalmunk megismerni.”
Teréz: „ A Becsületrend nagy örömöt váltott ki belőle. Önérzetes volt, mégis mindig szerény maradt. Sohasem hallottam tőle öndícséretet.”
Világszerte tovább nőtt az érdeklődés a Zsolnay termékek iránt. 
A gyárat sorra látogatták a Monarchia illusztris alakjai pl. József főherceg „ miért vásárolunk mi a csehektől drága porcelánokat, amikor itt vannak”
Nagy megrendeléseket kaptak pl. lámpatestekből, Gödöllőre a kastélyba sok darabos mosdókészletet. 
Látogatást tett Trefort Ágoston is/ művelődéspolitikus, miniszter, MTA elnöke/.
Dia: pirogránit
Dia: épületek   / Mátyás tpl:32 530db tetőcserép – Kincsvadászok/
A gyár nemcsak ipari üzem, hanem alkotóműhely is volt.
Zsolnay Vilmos gondolkodásmódját a polgári haladás eszméi jellemezték.
Szakiskolát alapított, betegsegélyzőt hozott létre munkásai részére.
Jól látta meg, hogy ha hőálló és terhelhető anyagot hoz létre, akkor az építőiparba is bekapcsolódhat.
Lechner Ödönnel nagyon jó barátságban volt, az építész többször náluk is lakott / asztalkendőből nyúl és cica—Cicabácsi/ . Közösen kísérleteztek ki egy mesterségesen előállított  anyagot. Ez volt a pirogránit, a gránithoz hasonló kő/ a gránit nagyon kemény kőzet/.

Zsolnay ekkor már a kor legjelentősebb képzőművészeivel dolgozott  együtt.
 Ybl Miklós, Schulek Frigyes/ ő is sokszor ott lakott/, Steindl Imre, Hausmann Alajos, Lechner Ödön, majd Rippl-Rónai József vettek részt a gyár alkotó  munkájában./ R-R József öreg alkimista kinézetű gazdának titulálta Zs. V.-t, mert szakállas volt, hosszú posztókabátban járt a gyár területén/ 

A hazai historizmus majd minden nagyobb építkezésében részt vett a 70-es évektől egészen a Millenniumig.
Időtálló, luxus és nemes anyagot, a pirogránit kerámiát szállították az építkezések épületdíszítéséhez,tetőfedéshez.

A Zsolnay gyár termékei meghatározó szerepet kaptak a szecesszió magyar és európai nagyvárosok épületein is.
A Zsolnay gyárnak egy alkalommal maga a király volt látogatója, aki hadgyakorlat miatt utazott Mo-ra.
A király kíséretéhez tartozó nagyurak is mind látogatást tettek, másnap meg kivonult egész Pécs város.  A hazai elit szinte minden képviselője tiszteletét tette a gyárban.
Elismerték, tisztelték Zs.V. tehetségét, szorgalmát, munkabírását, teljesítményét, aki az ügy iránti szeretettől áthatva tartott kézben minden szálat.
 Mindig újat keresett, új anyagok, új technikák után kutatott. 
A gyárban mindig új fejlesztések. építkezések voltak. A munkáslétszám már több száz volt. A munkaidő reggel 7-től este 7-ig tartott, 12-től 1 óra ebédszünettel. Mindig ő volt az első és az utolsó is a gyárban. Már nem volt elég a személyes jó példamutatás, szabályokat kellett  hozni- un. „Rendszabály” készült 1883-ban. 
Néhány a szabályok közül/10 pontból állt/: 
· aki a munkaidőből negyedórát késik,10 krajcár levonatik a munkabéréből
· a gyárba be és kimenetel csak az erre kijelölt útvonalon történhetik
· a munkás csak a neki kijelölt munkahelyen tartózkodhat- az áthágás 1 ft pénzbüntetéssel jár.
· szeszesital, hangos beszéd, veszekedés tiltva van. 
· ismerősök, rokonok nem mehetnek be- áthágás pénzbírság
· a rongálás, eszközök bemocskolása teljes levonással is büntethető
· a gyárból semmi nem vihető ki
· a levonások a Betegalap és Segélypénztárhoz kerülnek - a munkások megsegítésére
 A Rendszabály miatt sztrájk is volt- 2-3 napig tartott- a munkások belátták, hogy rendnek kell lenni.
Teréz: „ Atyám kénytelen volt új munkarendet életbe léptetni, mivel az emberei között mindinkább elharapózott az a szokás, hogy munkaidő alatt a kerítésen átmászva elmenjenek egy pohár borra a szomszédos Rózsa vendéglőbe.”
Az üzem a 19.sz. végére a Monarchia legnagyobb kerámia üzeme lett. 
Nagy előre lépést jelentett egy újfajta, különleges máztechnika kidolgozása és használata. Eozin
Dia: eozin Wartha Vince, Petrik Lajos
Dia: historizmusból a szecesszióba
Dia :eozin mázas kerámiák képei
Az eozin technika a világ minden táján lenyűgözte a gyűjtőket.

A Millenniumon 3100 db. dísztárgyat állítottak ki. A kiállított anyag óriási sikert aratott. A közönség megbűvölve állt a kerámia új csodája előtt.
Ferenc  József díj II. fokozatával tüntette ki a császár, Pécs városa díszpolgárává választotta.
A Zsolnay gyár a magyar ipar és művészettörténet egyedülálló nemzetközi sikerét hozta. A Kárpát-medence teljes területére szállított építészeti kerámiát, dísztárgyakat, porcelán készleteket.
A pirogránit és az épületkerámia a 20. sz. elejének meghatározó építészeti díszítő anyagává váltak.

Itt bemutatni:  Apáti Abt Sándor, Mack Lajos , Ripp-Rónay
                             Rózsaillat szobor


Az 1900- as Párizsi Világkiállításra készültek. A magyar állam be akarta mutatni a huszárok történetét, és megrendelte a gyárnál az összes nemzet és kor huszárainak 30-35 cm-es szobrát. Apáti és Mack kapta a megbízást/vicces történet/:
            Ferenc Józsefet, Sándor cárt és Vilmos császárt lóháton kellett megjeleníteni. Apáti kapta a feladatot, de F.J. nem tetszett Vilmosnak sem,Miklósnak sem . Mack Lajosnak újat kellett csinálni: egy új, nyalka Ferenc Jóskát kellett mintázni.
Zsolnay Vilmos ismét újat és szépet szeretett volna bemutatni. Szüntelenül kísérletezett : új és új eozintechnikákat állított elő.
Újnak számított az üvegre eozin technikával festés./ a Zs. múzeumban állítólag megvan  egy porcelán talpba állított üvegpohár,amelyre különböző színű  eozin csíkokat festett/. 
Sajnos ezt a kísérletet már nem fejezhette be./ a 3. generáció megcsinálta/
1900 május elején meghűlt, de amikor a láza csökkent, nem lehetett lebeszélni, felöltözött és lement a gyárba egy megkezdett kísérletet befejezni. 
Estére rosszabbul lett, tüdőgyulladást kapott és egy hét múlva meghalt 
Dia: Zsolnay Vilmos méltatása
Halála után Miklós vette át a gyár vezetését.

Zsolnay Miklós : 1857-1922.
Jó megjelenésű, nyelveket beszélő, kellemes társasági ember. Kereskedelmi tanulmányokat folytatott, keleti utazást tett, jó kereskedelmi kapcsolatokat épített. 
Nagy munkabírású,a cég vezetésén kívül szinte minden iparágban voltak érdekeltségei, mellettük számos tisztséget látott el. Tagja lett a Főrendiháznak /díszmagyarján a gombok nem drágakövekből, hanem Zsolnay eozinból készültek./
Továbbvitte az eozinmázas kerámiák hagyományát, őrizte a titkot.
 Irányítása alatt  a gyár vezető pozíciót nyert el a Monarchiában a kerámia gyártás területén. 
Felvásárolta a Fischer-féle gyárat is/ úgy gondolom, a budapestit/.
Nővéreivel örökösödési szerződést kötött- megőrizte a vállalkozást a család tulajdonában. / Nővérei gyermekei felvették a Zsolnay nevet, így egyenes ágon örökölhettek./
Miklós irányítása alatt kezdte meg munkáját az unokák generációja.
1922-ben halt meg.

Dia: Zsolnay aranykora
A Zsolnay gyár aranykora 1891-től az 1920-as évek elejéig számítódik.
1890. Budapesti Agyagipari Tárlat és Iparművészeti Társulat karácsonyi kiállítása . Együttműködés Wartha Vincével és Petrik Lajossal.
1891-92. Sikorszki Tádé tervein feltűnnek a népművészetből táplálkozó geometrikus szecesszió korai példái.
1893. Megkezdődik az eozin üzemszerű gyártása. 
1895. Pirogránitgyár létesül.
1897. Rippl –Rónai József kapcsolatba lép a gyárral: megtervezi az Andrássy ebédlő berendezését. –Ezzel elindul a szecesszió a gyárban. 
1898-99. Új művészek a szecesszió szolgálatában: Apáti Abt Sándor, Darilek Henrik, Nikelszki Géza, Mack Lajos
1900. Zsolnay Vilmos halála
1902. Torinói Modern Iparművészeti Kiállítás
1902-1904. A kecskeméti Cifra Palotához szecessziós díszítőelemek készülnek
1905. A pirogránit termelés és az eozinmázas csempegyártás növekedett.
1906. Milánói Világkiállítás - Egy díszkúttal vesz részt a gyár.
1907. Sikorszki Tádé terveivel megépül a Zsolnay Mauzóleum
1911. Torinói Világkiállítás
1912. Monopolhelyzet: a Monarchia legnagyobb kerámia gyára
1913. Zsolnay Miklós a Főrendiház tagja
1919. A vezetésbe belép az örökösök generációja
1922. Zsolnay Miklós halála

Dia: Fontosabb kiállítások, kitüntetések: 
Kiállítások:  Bécs, Párizs, Sydney, Mellbourne., Kolumbia, Chicago,Budapest, Párizs, Szentpétervár, Milánó, Pécs, London, Brüsszel, Torinó
Kitüntetések: Elismerő oklevelek,
 Nagy bronzérem,
 Ezüstérmek, 
Nagydíj,
Aranyérmek, 
Olasz Koronarend Tiszti Keresztje,
 Belga Királyi Nagy Érem


A Zsolnay több, mint márkanév. 
Magába foglalja a magyar ipartörténet fontos fejezetét-  az alkotókészség, az ízlés, a művészet otthonát.
Zsolnay Vilmos tehetségével és szorgalmával világhírűvé tette a pécsi gyárat.

Dia: Zsolnay szobor
Pécs város egyik ikonikus köztéri alkotása, amely emléket állít Zsolnay Vilmosnak, a világhírű porcelángyár alapítójának.
Pécs ipari és kulturális örökségének egyik szimbóluma.
A szobor Zs. V. halála után a pécsiek összefogásával készült.
Zsolnay Vilmos halálának napján 1900 március 23-án már a pécsi  Kereskedési és Iparkamara döntést hozott szobor felállítására.
A főalakot Horvay János készítette: munka közben ábrázolta, köpenyben, kezében kis korsó. Gondolkodó, nyugodt, fenséges, befelé forduló lénye erőt sugall.
Az 5 –szögű talapzat / az 5 templom okán/  Schulek Frigyes tervei alapján készült.
A mellékalakokat  Apáti Abt Sándor készítette: a kerámiagyártás 5 fő szakágát és művészeti ágát jelképezi: fazekasság – vegyészet – festészet – szobrászat – építészet.
A néző bárhol áll, a mellékalakok közül legalább 1 fő szembenéz vele.  A szobor 1907-ben került felállításra.


Dia: Zsolnay Mauzóleum
Zsolnay Miklós építtette. A gyár anyagaiból és a gyár dolgozóinak munkájával készült. 
A gyárhoz közeli dombon áll, ahová a mester szívesen kijárt elmélkedni, pihenni. A feljáró oldalfalán kétoldalt  42 kőoroszlán fekszik /3 eredeti/ .
A Mauzóleumot  Sikorszki Tádé tervei alapján 1901- ben kezdték  építeni, 1913-ban került elhelyezésre Zs. V. Felesége és Miklós nyugszik még a sírban. 
A kerek ablakok üvegei eredetileg a Róth Miksa műhelyben készültek. 
A téli napfordulókor a beeső fény feltárja az eozin titkát Zsolnay Vilmos szarkofágján.
Dia: Zsolnay kút 1912.

A gyár az államosításig a család kezében maradt és minden válságot kibírt.
1950-ben megkezdődött a”burzsoá hagyományok” felszámolása.  A gyár területét el kellett hagyni, a család lakásait is kiürítették- egyszerre 17 családtag került börtönbe. A díszműgyártás hosszú időre leállt.
A gyár hosszas huzavona után a pécsi Önkormányzat tulajdonába került. 
Dia: Zsolnay Óra 1998.

2010. Pécs Magyarország Kulturális fővárosa. A projekt része volt a Zsolnay Negyed kialakítása, ami 2012- ben nyílt meg.

Dia:  a gyár mai képe, kirándulás képei

Dia: Zsolnay kerámiák legmagasabb értékesítési árai a Virág  Judit  Galériában 2026-ig.










                                                                              
